CELEX: 62021CN0778
Language: lv
Date: 2021-12-14 00:00:00
Title: Lieta C-778/21 P: Apelācijas sūdzība, ko 2021. gada 14. decembrī Eiropas Komisija iesniedza par Vispārējās tiesas (devītā palāta paplašinātā sastāvā) 2021. gada 29. septembra spriedumu apvienotajās lietās T-344/19 un T-356/19 Front Polisario/Padome

14.3.2022   
            
            
               LV
            
            
               Eiropas Savienības Oficiālais Vēstnesis
            
            
               C 119/22
            
         
      Apelācijas sūdzība, ko 2021. gada 14. decembrī Eiropas Komisija iesniedza par Vispārējās tiesas (devītā palāta paplašinātā sastāvā) 2021. gada 29. septembra spriedumu apvienotajās lietās T-344/19 un T-356/19 Front Polisario/Padome
      (Lieta C-778/21 P)
      (2022/C 119/29)
      Tiesvedības valoda – franču
      
         Lietas dalībnieki
      
      
         Prasītāja: Eiropas Komisija (pārstāvji: A. Bouquet, F. Castillo de la Torre, A. Stobiecka-Kuik)
      
         Pārējie lietas dalībnieki: Front populaire pour la libération de la Saguia el-Hamra et du Rio de oro (Front Polisario), Eiropas Savienības Padome, Spānijas Karaliste, Francijas Republika, Chambre des pêches maritimes de la Méditerranée, Chambre des pêches maritimes de l’Atlantique Nord, Chambre des pêches maritimes de l’Atlantique Centre, Chambre des pêches maritimes de l’Atlantique Sud
      
      
         Prasījumi
      
      
                  —
               
               
                  Atcelt pārsūdzētā sprieduma rezolutīvās daļas 1. un 2. punktu un tādēļ:
               
            
                  —
               
               
                  noraidīt Front Polisario pirmajā instancē celto prasību vai, ja Tiesa uzskata, ka lieta nav izskatāmā stāvoklī, nodot to atpakaļ Vispārējai tiesai;
               
            
                  —
               
               
                  piespriest Front Polisario atlīdzināt visus tiesāšanās izdevumus abās instancēs.
               
            
         Pamati un galvenie argumenti
      
      
                  —
               
               
                  Pirmais pamats: tiesību kļūdas, kas saistītas ar Front Polisario procesuālās rīcībspējas neesamību;
               
            
                  —
               
               
                  Otrais pamats: tiesību kļūdas, kas saistītas ar Front Polisario tieša skāruma neesamību;
               
            
                  —
               
               
                  Trešais pamats: tiesību kļūdas, kas saistītas ar Front Polisario individuāla skāruma neesamību;
               
            
                  —
               
               
                  Ceturtais pamats: tiesību kļūdas, kas saistītas ar pārbaudes tiesā apjomu, iestāžu novērtējuma brīvību un nepieciešamību atzīt acīmredzamu kļūdu; ar prasības saņemt Rietumsahāras iedzīvotāju piekrišanu neesamību; ar to, ka izmantotais piekrišanas jēdziens ir pārāk šaurs un teorētisks, ka apspriešanās, kuras rezultātā panākta piekrišana, pietiekamība ir tikusi noraidīta un ka nav tikusi veikta ieguvumu pārbaude; ar Front Polisario identificēšanu kā vienību, kurai ir jāsniedz šī piekrišana, ņemot vērā tās ierobežoto statusu un pārstāvības spēju;
               
            
                  —
               
               
                  Piektais pamats: tiesību kļūdas saistībā ar iespēju atsaukties uz starptautiskajām paražu tiesībām, pārbaudot Savienības tiesību akta spēkā esamību.